Middelsstore til store (vingespenn 65 – 115 mm), gråbrune svermere. Brystet har en klokkeformet, svart tegning og er kantet med hvitt, bakkroppen har tre svarte lengdestriper. Forvingene har mer eller mindre tydelige, bølgete, mørke tverrbånd. Bakvingene er omtrent ensfargede. Larvene er ganske ulike hos de forskjellige artene. I motsetning til mange andre Sphinginae har ikke puppene en fri sugesnabel-slire.